Sekolah Menengah Kebangsaan Cochrane Perkasa

Sekolah Menengah Kebangsaan Cochrane Perkasa, yang lebih dikenali dengan nama ringkasnya, SMK Cochrane Perkasa (SMKCP), merupakan Sekolah Menengah Kebangsaan dalam bandar yang terletak di Jalan Cochrane, Kuala Lumpur, di bawah Pejabat Pendidikan Daerah (PPD) Wilayah Bangsar Pudu. Sejarah Sekolah SMK Cochrane Perkasa dibuka pada 3 Januari 2005. Nama sekolah diambil sempena nama Jalan Cochrane yang terletak berhampiran dengan bangunan sekolah. Tujuan SMK Cochrane Perkasa ditubuhkan adalah untuk menumpang bilangan pelajar yang semakin meningkat daripada dua Projek Perumahan Rakyat (PPR) berhampiran iaitu PPR Laksamana Jalan Peel dan PPR Perkasa Jalan Nakhoda Yusuf, serta taman-taman perumahan sekitarnya. Di awal penubuhannya, sekolah ini hanya mempunyai 442 murid dan 34 staf (27 guru, 4 staf pejabat dan 1 pembantu makmal), dan menumpang di bangunan lama SMK Cochrane selepas sekolah tersebut berpindah ke bangunan baru di Jalan Shahbandar. Setelah beroperasi selama satu setengah tahun disitu, SMK Cochrane Perkasa diberi arahan untuk berpindah ke bangunannya sendiri pada 12 Jun 2006 oleh Datuk Hjh. Noor Rezan binti Bapoo Hashim, Pengarah Pelajaran JPWP ketika itu. Terdapat 12 buah kelas biasa, 2 buah kelas pendidikan khas, sebuah bilik guru, 2 buah makmal sains dan sebuah dewan disediakan sebagai kemudahan warga sekolah. Pada tahun 2008, SMK Cochrane Perkasa memulakan persekolahan sesi pagi dan petang apabila bilangan kelas yang disediakan tidak mencukupi untuk menampung jumlah murid yang semakin bertambah dari masa ke semasa. Bermula tahun 2010, SMK Cochrane Perkasa mempunyai 1,497 murid, 105 guru dan 14 staf. Sebanyak 32 buah kelas disediakan untuk menampung keperluan para murid. Misi dan Visi Misi Melestarikan sistem pendidikan yang berkualiti melalui penerapan disiplin individu. Visi Pendidikan berkualiti, insan berdisiplin, SMKCP sejahtera. Moto Perkasarian Cemerlang, Gemilang, Terbilang. Falsafah Setiap murid mempunyai potensi untuk berkembang secara seimbang dari segi intelek, rohani, emosi dan jasmani berdasarkan kepercayaan kepada Tuhan serta integrasi antara ilmu, iman dan amal. Usaha ini bertujuan melahirkan murid yang berilmu pengetahuan, berakhlak mulia serta mampu menyumbang kepada kesejahteraan diri, agama, bangsa dan negara. Slogan Perkasarian Hebat, Hebat, Hebat !!! Matlamat ; Pengurusan Mengamalkan budaya kerja berpasukan yang profesional, saling menghormati, berintegriti dan menepati masa bagi meningkatkan imej sekolah; Memperkukuh pengurusan organisasi sekolah yang efisien, sistematik dan berfokus kepada kecemerlangan pendidikan; Mewujudkan persekitaran sekolah yang ceria, kondusif, selamat dan mesra pembelajaran; Mengoptimumkan penggunaan sumber manusia dan fizikal bagi menyokong proses pengajaran dan pembelajaran; Meningkatkan keberkesanan komunikasi antara pihak pentadbiran, guru, murid dan ibu bapa; Menggalakkan budaya kerja berkualiti melalui penambahbaikan berterusan dalam pengurusan sekolah. Kurikulum Meningkatkan pencapaian akademik murid ke arah kelulusan 100 peratus dalam semua mata pelajaran; Meningkatkan prestasi cemerlang dalam peperiksaan Sijil Pelajaran Malaysia (SPM) di peringkat sekolah, zon dan negeri; Memastikan semua murid mencapai tahap penguasaan minimum dalam Pentaksiran Berasaskan Sekolah (PBS); Meningkatkan pencapaian kerja kursus, Pentaksiran Bilik Darjah (PBD) dan pentaksiran berasaskan sekolah seperti PAFA, PEKA, ULBS dan lain-lain; Meningkatkan prestasi murid Tingkatan 1 hingga Tingkatan 5 ke arah kecemerlangan akademik secara menyeluruh; Menjadikan Pusat Sumber Sekolah (PSS) sebagai pusat rujukan utama dan sumber ilmu warga sekolah serta komuniti; Membudayakan amalan membaca dalam kalangan warga sekolah; Mengoptimumkan penggunaan persekitaran sekolah sebagai sumber pembelajaran. Hal Ehwal Murid Melahirkan murid yang berakhlak mulia, berdisiplin tinggi, berbudi bahasa dan bersemangat patriotik; Memastikan tahap disiplin murid berada pada tahap terbaik dengan sasaran pengurangan kes salah laku seperti ponteng, lewat hadir dan pelanggaran disiplin; Memastikan salah laku berat berada pada tahap sifar melalui penguatkuasaan peraturan sekolah secara berterusan; Meningkatkan tahap kebersihan, kesihatan, keceriaan dan keselamatan (5K) di semua kawasan sekolah; Memperkukuh program pembangunan sahsiah dan kepimpinan murid melalui Unit Bimbingan dan Kaunseling; Meningkatkan kesedaran murid terhadap keselamatan diri, termasuk keselamatan siber dan penggunaan media sosial secara beretika; Memastikan kebajikan murid sentiasa terpelihara melalui program bantuan dan sokongan sekolah; Menggalakkan penglibatan murid dalam program pembangunan kendiri dan jati diri secara berterusan. Kokurikulum Melibatkan semua pelajar menyertai kokurikulum secara aktif; Meningkatkan prestasi penyertaan pelajar dalam aktiviti kokurikulum yang disertai; Meningkatkan prestasi cemerlang dalam beberapa pasukan yang berkaitan: Bola Sepak; Bola Tampar; Bola Baling; Sepak Takraw; Olahraga; Catur; Tarian; Memanah; Nasyid; Hoki. Berusaha mencapai kemenangan kelab/pasukan dalam pertandingan yang disertai; Menyediakan pasukan pelapis setiap permainan untuk meningkatkan prestasi kecemerlangan sekolah di dalam bidang kokurikulum. Akademik @ Kurikulum SMK Cochrane Perkasa menawarkan beberapa aliran mata pelajaran bagi murid Tingkatan 4 dan Tingkatan 5 seperti berikut: STEM A : Matematik Tambahan; Biologi; Kimia; Fizik. STEM B : Matematik Tambahan; Sains Sukan; Kimia; Fizik. Aliran lain yang ditawarkan : Prinsip Perakaunan; Ekonomi; Perniagaan; Tasawwur Islam. Pendidikan Seni Visual; Pendidikan Muzik. Piagam Pelanggan Kami warga SMK Cochrane Perkasa dengan penuh komitmen berikrar dan berjanji untuk: Memperkasakan SMK Cochrane Perkasa melalui pembangunan intelek, sahsiah dan potensi murid secara menyeluruh; Memastikan semua guru dan kakitangan sokongan mempunyai tahap profesionalisme, integriti dan kualiti perkhidmatan yang tinggi; Memelihara dan meningkatkan imej sekolah serta warga pendidik agar sentiasa dihormati dan dipandang tinggi; Mematuhi semua dasar, arahan dan garis panduan Kementerian Pendidikan Malaysia (KPM) serta Jabatan Pendidikan Wilayah Persekutuan Kuala Lumpur (JPWPKL); Memastikan semua urusan kaunter dan perkhidmatan pentadbiran dilaksanakan dengan cekap, tepat dan sistematik; Menangani semua aduan secara profesional, berhemah dan berkesan dalam tempoh yang munasabah; Menyediakan perkhidmatan yang berkualiti, cepat, tepat, berhemah dan mesra pelanggan pada setiap masa; Mengamalkan budaya kerja beretika, berintegriti dan berorientasikan kualiti dalam semua urusan sekolah. Pencapaian Akademik SMK Cochrane Perkasa Pada 16 April 2026, sempena Hari Akademia 2026 anjuran Jabatan Pendidikan Wilayah Persekutuan Kuala Lumpur (JPWPKL), SMK Cochrane Perkasa telah menerima pengiktirafan atas pelbagai pencapaian akademik berdasarkan keputusan SPM 2025. [1] ANUGERAH SEKOLAH HARAPAN PENINGKATAN GPS SPM 2025 (4.97%) [2] PENINGKATAN LMS (96.58%) [3] Peningkatan 2 tahun berturut-turut Bahasa Melayu Pengecilan Gred Purata Sekolah (GPS) 2 tahun berturut-turut. Penurunan Gred Purata Sekolah merentas mata gred. Lonjakan Saujana Peratus Layak Mendapat Sijil. Pengecilan Peratus Jurang Status Sosioekonomi (Layak Mendapat Sijil) 2 tahun berturut-turut. Peningkatan 2 tahun berturut-turut Bahasa Inggeris. Lonjakan Saujana Bahasa Cina. Perubahan Gred Purata mata pelajaran merentas mata gred Bahasa Cina. Lonjakan Saujana Bahasa Tamil. Lonjakan Saujana Kesusasteraan Tamil. Perubahan Gred Purata mata pelajaran merentas mata gred Kesusasteraan Tamil. Lonjakan Saujana Matematik. Peningkatan 2 tahun berturut-turut Matematik. Lonjakan Saujana Matematik Tambahan. Peningkatan 3 tahun berturut-turut Matematik Tambahan. Penurunan Gred Purata mata pelajaran merentas mata gred Matematik Tambahan. Peningkatan 2 tahun berturut-turut Biologi. Peningkatan 2 tahun berturut-turut Sejarah. Peningkatan 2 tahun berturut-turut Pendidikan Seni Visual. Lonjakan Saujana Pendidikan Muzik. Peningkatan 3 tahun berturut-turut Pendidikan Muzik. Perubahan Gred Purata mata pelajaran merentas mata gred Pendidikan Muzik. Terbaik SPM 2025 Sains Sukan. Lonjakan Saujana Sains Sukan. Peningkatan 4 tahun berturut-turut Sains Sukan. Perubahan Gred Purata mata pelajaran merentas mata gred Sains Sukan. Lonjakan Saujana Prinsip Perakaunan. Peningkatan 3 tahun berturut-turut Prinsip Perakaunan. Perubahan Gred Purata mata pelajaran merentas mata gred Prinsip Perakaunan. Peningkatan 2 tahun berturut-turut Perniagaan. Lonjakan Saujana Ekonomi. Perubahan Gred Purata mata pelajaran merentas mata gred Ekonomi. Perubahan Gred Purata mata pelajaran merentas mata gred Bahasa Inggeris. Demografi Alamat Sekolah Menengah Kebangsaan Cochrane Perkasa 47, Jalan Nakhoda Yusof, Maluri, 55100 Kuala Lumpur KOORDINAT SMKCP : 3°08′04.8″N 101°43′29.4″E Telefon: +603-9200 4300 Faks: +603-9200 2400 E-mel: wea0251@moe.edu.my Pautan Luar Akaun Facebook SMKCP Akaun Tiktok SMKCP